title: Myotis emarginatus
text: O murciacalo d'orellas fenditas (Myotis emarginatus (E. Geoffroy Saint-Hilaire, 1806)) ye un mamifero d'a orden d'os Chiroptera y familia Vespertilionidae que ye de grandaria meyana con pelache luengo y llanudo. Lo costau dorsal d'o torso ye de color parda y lo costau ventral ye de color parda amarillenca palida mal trazada. Os animals chovens son quasi de tot grisos. A cara ye de color parda clara. As orellas son pardas y tienen una osca quasi en anglo dreito en o canto exterior y muitos creiximientos dispersos parellanos a vorrucas en l'auricla. As alas son pardas y amplas.
  
  S'alimenta sobretot d'arainas y moscas. Se sabe que freqüenta plantacions d'oliveras y quadras de bestiar. Per un regular, se posa baixo tierra y en edificios humans, a ormino de conchunta con especies de Rhinolophus.
  
  Referencias
  
  Vinclos externos 
  
  Myotis
  Mamiferos presents en Aragón